Diari Oficial de la Generalitat Valenciana


Sumari del DOGV 8474, del 29-01-2019 (2019/463)

RESOLUCIÓ de 12 de novembre de 2018, del conseller d'Economia Sostenible, Sectors Productius, Comerç i Treball, per la qual es modifica la Resolució de concessió de 28 de novembre de 2017, incloent-hi Cooperativa del Camp Llutxent-Otos, Coop. V. amb CIF H07800657, com a beneficiari, i concedint-li una subvenció de 7.592,00 euros.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8474

Data del DOGV
:   29-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/463


Data del document
:   12-11-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 12 de novembre de 2018, del conseller d'Economia Sostenible, Sectors Productius, Comerç i Treball, per la qual es modifica la Resolució de concessió de 28 de novembre de 2017, incloent-hi Cooperativa del Camp Llutxent-Otos, Coop. V. amb CIF P62856144, com a beneficiari, i concedint-li una subvenció de 7.592,00 euros. [2019/463]  
  
Vist l'expedient CMMOPY/2017/302/46 incoat com a conseqüència de la sol·licitud de subvenció formulada per Cooperativa del Camp Llutxent-Otos Coop. V., amb CIF A45019121, presentada el 7 de juny de 2017, acollint-se a la Resolució del director general de Comerç i Consum, de 16 de maig de 2017, per la qual es convoquen les ajudes en matèria de comerç, consum i artesania per a l'exercici 2017, en relació a l'Ordre 14/2016, de 5 d'agost, de la Conselleria d'Economia Sostenible, Sectors productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, títol II, capítol I, article 18.2.b, Avalem comerç: equipament comercial, a Llutxent.  
Vist:  
1. Que la sol·licitud presentada per Cooperativa del Camp Llutxent-Otos Coop. V. i tramitada davall l'expedient CMMOPY/2017/302/46 va ser tinguda per desistida i declarat conclòs l'expedient mitjançant resolució de data 30 d'octubre de 2017, pel director general de Comerç i Consum, al considerar que no havia aportat la documentació requerida.  
2. Que aquesta resolució és recorreguda en termini, en reposició, davant de la Secretaria Autonòmica d'Economia Sostenible, Sectors Productius, Comerç i Treball, al·legant haver presentat dins del termini establit i en la forma escaient tots i cada un dels documents requerits.  
3. Que la secretària autonòmica d'Economia Sostenible, Sectors Productius, Comerç i Treball, resol en data 7 de març de 2018 estimar el recurs de reposició interposat per Cooperativa del Camp Llutxent-Otos Coop. V. i deixar sense efecte la resolució recorreguda, retrotraient les actuacions a la fase d'instrucció.  
4. Que revisada la documentació presentada, es comprova que la despesa realitzada en 2017, justificat i susceptible de suport, ascendeix a 16.872,77 euros.  
5. Que vista l'acta de la comissió qualificadora, reunida el 24 de maig de 2018, en la que consta la proposta formulada sobre la sol·licitud d'ajuda presentada, de proposta de concessió de subvenció del 45 %, per import de 7.592,00 euros al considerar un pressupost elegible de 16.872,77 ?, del que resulta un suport real del 44,99 %, d'acord amb allò que s'ha fixat en la normativa reguladora, i que ha sigut elevada al conseller d'Economia Sostenible, Sectors Productius, Comerç i Treball, a través de la Direcció General de Comerç i Consum.  
6. Que en conseqüència amb l'anterior procedeix el pagament de la subvenció per un import de 7.592,00 euros.  
Vistos els antecedents exposats, resolc:  
  
Primer  
Modificar la resolució de concessió de data 28 de novembre de 2017 incloent a Cooperativa del Camp Llutxent-Otos Coop. V. amb CIF C04914233 com a beneficiari, concedint-li una subvenció del 45 % per import de 7.592,00 euros, amb un pressupost elegible de 16.872,77 - i un suport real del 44,99 %, per a Avalem comerç: equipament comercial, a Llutxent, finançant-se amb càrrec a l'aplicació pressupostària 55.80.91.094.05.2 i línia de subvenció S7537000 del pressupost de despeses de la Generalitat per a l'exercici 2018.  
Aquesta ajuda, s'acull al règim de minimis estant sotmesa al Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L 352/1, 24.12.2013).  
La present resolució és definitiva en via administrativa i contra ella podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa o potestativament recurs de reposició davant del conseller d'Economia Sostenible, Sectors Productius, Comerç i Treball, en el termini d'un mes comptat des de l'endemà de la seua notificació d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 12 de novembre de 2018.- El conseller d'Economia Sostenible, Sectors Productius, Comerç i Treball: Rafael Climent González.